อังกฤษ คึกคักหนักมาก ถึงวันเสกสมรสสุดอลัง เจ้าชายแฮร์รี่-มาร์เคิล
ชาวอังกฤษสุดคึกคัก นับถอยหล้งถึงพิธีเสกสมรสที่รอคอย ของเจ้าชายแฮร์รี่ กับเมแกน มาร์เคิลแล้ว หลังมาเฝ้าปักหลักนอนจับจองพื้นที่ริมฟุตปาทใจกลางเมืองวินด์เซอร์ รอรับเสด็จและชมริ้วขบวนแห่คู่บ่าวสาวแบบเต็มตา,เมื่อ 19 พ.ค.61 สำนักข่าวต่างประเทศรายงานบรรยากาศในเมืองวินด์เซอร์ คึกคักสุดๆ ประชาชนหลั่งไหลมารอรับเสด็จและเฝ้าชมพิธีเสกสมรสครั้งประวัติศาสตร์ ระหว่างเจ้าชายแฮร์รี่ และนางสาวเมแกน มาร์เคิล ซึ่งจะเริ่มต้นขึ้น ณ โบสถ์เซนต์ จอร์จ ภายในพระราชวังวินด์เซอร์ ในเวลา 12.00 น. ของวันที่ 19 พ.ค. ตามเวลาท้องถิ่น หรือตรงกับ 18.00 น. ตามเวลาในไทย ท่ามกลางมาตรการรักษาความปลอดภัยอย่างเข้มงวด,ข่าวแจ้งว่า ผู้คนจำนวนมากไม่อยากพลาดพิธีมหามงคลครั้งสำคัญ ทำให้ต่างพากันมาปักหลักนอนเฝ้าจับจองพื้นที่ริมฟุตปาทและตามเส้นทางบริเวณใจกลางเมืองวินด์เซอร์ กันล่วงหน้าหลายวัน ก่อนถึงพิธีเสกสมรส เพื่อหวังรอรับเสด็จและชมริ้วขบวนยิ่งใหญ่ของคู่บ่าวสาวที่จะประทับรถม้าแอสคอท แลนเดา เสด็จพระราชดำเนินจากพระราชวังวินด์เซอร์ ผ่านใจกลางเมืองเพื่อให้ประชาชนได้ชื่นชมอย่างใกล้ชิด ก่อนจะกลับสู่พระราชวังวินด์เซอร์อีกครั้ง,เว็บไซต์ มิร์เรอร์ แจ้งว่า ผู้คนที่หลงรักราชวงศ์ ที่มาเฝ้าปักหลักรอด้วยความอดทนกันล่วงหน้า เพื่อหวังจะได้ชมริ้วขบวนคู่บ่าวสาวในวันเสกสมรสอย่างใกล้ๆ แล้ว ในช่วงเช้าของวันพฤหัสฯ ที่ 18 พ.ค. ยังได้ชมการซ้อมริ้วขบวนเสมือนจริงของเหล่าทหาร คือ แต่งกายในชุดเต็มยศเหมือนกับในวันเสกสมรสอีกด้วย,ขณะที่ ทางสำนักพระราชวังบักกิงแฮม ในอังกฤษ ยังได้ออกแถลงการณ์ ประกาศยืนยันเมื่อวันที่ 18 พ.ค.ว่า เจ้าชายฟิลิป พระราชสวามีในสมเด็จพระราชินีนาถเอลิซาเบธที่ 2 จะทรงมาร่วมในพิธีเสกสมรสของเจ้าชายแฮร์รี่ พระราชนัดดา (หลาน) หลังจากก่อนหน้า มีความกังวลเกี่ยวกับพระพลานามัยของ เจ้าชายฟิลิป ที่ยังอาจทรงไม่แข็งแรงดีพอ เนื่องจากเพิ่งทรงเข้ารับการผ่าตัดพระโสณี (สะโพก) ที่โรงพยาบาลคิง เอ็ดเวิร์ด ที่ 7 ในกรุงลอนดอน เมื่อ 4 เม.ย.ที่ผ่านมา,อ่านข่าวเกี่ยวข้อง:,สุดปีติ โลกเฝ้าชม พิธีเสกสมรสดุจเทพนิยาย เจ้าชายแฮร์รี่-มาร์เคิล
ชาวอังกฤษสุดคึกคัก นับถอยหล้งถึงพิธีเสกสมรสที่รอคอย ของเจ้าชายแฮร์รี่ กับเมแกน มาร์เคิลแล้ว หลังมาเฝ้าปักหลักนอนจับจองพื้นที่ริมฟุตปาทใจกลางเมืองวินด์เซอร์ รอชมริ้วขบวนแห่คู่บ่าวสาวแบบเต็มตา
เจ้าชายแฮร์รี่,เมแกน มาร์เคิล,เสกสมรส,พระราชวังวินด์เซอร์,เจ้าชายแฮร์รี่ เสกสมรส